Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: víznyelõk, kunhalmok és földvárak jogi jellegének bejegyeztetése érdekében válik szükségessé. Az Alkotmánybíróság 53/2002. (XI. 18.) AB határozata alapján — mely
Paragraph Index: 683

víznyelõk, kunhalmok és földvárak jogi jellegének bejegyeztetése érdekében válik szükségessé. Az Alkotmánybíróság 53/2002. (XI. 18.) AB határozata alapján — mely nem vitatja az országos jelentõségû természetvédelmi te- 2003/142. szám rület kategóriájú „ex lege” védett lápok védettségének tényét — gondoskodni kell a területek ingatlan-nyilvántartási bejegyzésre alkalmas lehatárolásáról és egyedi határozatokkal történõ kihirdetésérõl. 5.4.1.2.7. A természetvédelmi kutatások A természetvédelmi ágazat ma még nem rendelkezik önálló kutatóintézettel, ezért a védett természeti területek és természeti értékek megõrzésével kapcsolatos kutatási feladatokat a Magyar Tudományos Akadémia különbözõ intézetei, felsõoktatási intézmények, múzeumok, civil szervezetek látják el. E hálózat fenntartása a jövõben is szükséges, ugyanakkor nem halogatható tovább egy olyan egység létrehozása, amely szintetizálja és a gyakorlat számára felhasználhatóvá teszi a különbözõ hazai és külföldi kutatómûhelyekben végzett kutatások eredményeit, illetve maga is végez természetvédelmi kutatásokat. A természetvédelmi kutatásoknak elsõsorban a gyakorlati természetvédelmi tevékenységet kell segíteniük. Az erdõrezervátum-hálózat kialakításával megteremtõdtek az erdõkben zajló természetes folyamatok szabad érvényesülésének és ezek megfigyelésének, kutatásának feltételei. A kutatás célja az erdõdinamikai és hosszú távú erdõökológiai folyamatok, az erdõfelújulás, a természetes bolygatások mechanizmusainak megismerése. A legalkalmasabb kezelési módszerek kialakítása érdekében folytatni kell a védett természeti területeken alkalmazható természetközeli erdõkezelési, erdõgazdálkodási módszerek egyes kísérleti területeinek kijelölését, az ezzel kapcsolatos kutatások támogatását. Az alföldi, hegy- és dombvidéki erdõssztyeppterületek megõrzése, rehabilitációja érdekében meg kell kezdeni a területeken zajló erdõ-sztyepp dinamika mûködésére és az itt folytatandó természetvédelmi kezelési eljárások, erdõfelújítási lehetõségek és folyamatok megismerésére irányuló kutatásokat. El kell indítani azokat a kutatásokat, amelyek a fényszennyezés élõvilágra (például vándorló madarak, lepkék) gyakorolt káros hatásait, valamint a tájak vizuális érvényesülését negatívan befolyásoló hatásait vizsgálják. 5.4.1.2.8. A szolgalmi és vagyoni jogok (különleges rendeltetésû vadászati és halászati kíméleti területek) felülvizsgálata, megváltása A nemzetipark-igazgatóságok vagyonkezelésében lévõ ingatlanokon fennálló, a természetvédelem érdekeivel össze nem egyeztethetõ, korábban alapított szolgalmi jogok (vonalas létesítmények, bázisállomások, ipari és kommunális létesítmények, utak stb.) felülvizsgálatra szorulnak. Az ilyen létesítmények áthelyezésére, módosítására a szolgalmi jog jogosultjával történõ megállapodás alapján kerülhet sor. A vadászterület, illetve a halászati terület különleges rendeltetésû területté minõsítésébõl eredõ többletköltség megtérítésérõl a Vtv. 21. § (4), (5) és a Hhtv. 7. § (4) alapján a kezdeményezõ köteles gondoskodni. 5.4.1.3. A biodiverzitás megõrzése, átfogó programok mûködtetése Jelen fejezetben azok a nagy átfogó programok szerepelnek, amelyek a védett természeti területek és értékek mellett a nem védett területekkel, fajokkal és közösségekkel kapcsolatos, a biológiai sokféleség megõrzése szempontjából fontos tevékenységeket, kezdeményezéseket és feladatokat is magukban foglalják. 5.4.1.3.1. A nemzeti biodiverzitás-stratégia és -akcióprogram (NBSAP) elfogadása A biológiai sokféleségrõl szóló egyezmény 6. cikkelye elõírja „a biológiai sokféleség megõrzését és fenntartható hasznosítását célzó, országos stratégiák, tervek vagy programok” kidolgozását, vagy ezek helyettesítésére a már létezõ ilyen stratégiák, tervek, programok adaptálását. Az egyezményben foglalt további kötelezettségek teljesítésének tervezésére, nemzetközi támogatásból (GEF/UNEPprojekt keretében), 1997-ben elkezdõdött az NBSAP készítése. Az egyezmény és a nemzetközi irányelvek alapján az NBSAP az általános élõvilág-megõrzési stratégia mellett további feladatokat tartalmaz a következõ szakterületek szerint: bányászat (külszíni fejtések), biotechnológia (genetikailag módosított szervezetek), erdõgazdálkodás, halászat és horgászat, mezõgazdaság, területhasználat, turizmus (területfejlesztési kérdések), vadászat, vízgazdálkodás. A következõ idõszakban gondoskodni kell a stratégiai dokumentum véglegesítésérõl, annak elfogadásáról és a megvalósításáról. 5.4.1.3.2. A genetikailag módosított szervezetekkel kapcsolatos feladatok Tudvalevõ, hogy transzgénikus technikával (DNSrekombináció) egymástól távol álló szervezetek — mint a baktérium, a növény vagy maga az ember — egyes tulajdonságai kombinálhatók. Az elsõ sikereket éppen az emberi növekedési hormon termelését szabályozó gén baktériumba ültetésével érték el. Ily módon az alapvetõen új, természetes úton nem keletkezõ vagy hagyományos nemesítéssel nem kreálható tulajdonságokkal bíró szervezetek jönnek létre, melyek bekerülhetnek a környezetünkbe. Ez számos problémát okozhat. A nemzetközi folyamatok (elsõsorban a biológiai sokféleségrõl szóló egyezmény elõírásai) hatására a magyar természetvédelmi törvény moratóriumot tartalmazott a GMO-k elõállítására és felhasználására (1996. évi LIII. tv.

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes